புளியறை

புளியறை (ஆங்கிலம்:Puliyarai), இந்தியாவின் தமிழ்நாடு மாநிலத்தில் அமைந்துள்ள தென்காசி மாவட்டம்  செங்கோட்டை வட்டத்தில் இருக்கும் ஒரு ஊராட்சி ஆகும். இது செங்கோட்டை ஊராட்சி ஒன்றியத்தில் உள்ள புளியரை ஊராட்சியில் அமைந்துள்ளது.

அமைவிடம்
புளியறை செங்கோட்டை-  கொல்லம் சாலையில், செங்கோட்டையிலிருந்து 8 கிலோ மீட்டர்  தொலைவிலும்; குற்றாலத்திலிருந்து 15 கிலோ மீட்டர் தொலைவிலும் அமைந்துள்ளது.

மக்கள் தொகை பரம்பல்
2011ம் ஆண்டின் மக்கள் தொகை கணக்கெடுப்பின்படி, 1250 எக்டேர் பரப்பளவும்,  2,526 வீடுகளும் கொண்ட புளியறை கிராமத்தின் மக்கள் தொகை  9,186 ஆகும். அதில் ஆண்கள் 4,584 மற்றும் பெண்கள் 4,602 ஆகவுள்ளனர். இதன் சராசரி எழுத்தறிவு 69.95% ஆகும்.

புளியறை பெயர் காரணம் 
 தமிழ்நாட்டில் சமண சமயம் ஆதிக்கம் மிகுந்த காலத்தில் இந்து மத கோயில்களில் உள்ள விக்ரகங்களை பாதுகாக்கும் பொருட்டு அடர்ந்த வனமாக இருந்த இப்பகுதியில் ஒரு பெரிய புளியமரத்தின் பொந்தில் மறைத்து பாதுகாத்தனர். இதுவே பின் புளி + அறை = புளியறை ஆயிற்று.

சதாசிவ மூர்த்தி திருக்கோயில் 
இங்குள்ள சதாசிவமூர்த்தி திருக்கோயிலில் தட்சிணாமூர்த்திக்கு தனி சன்னதி உள்ளது.

ஆன்மீகம் & சுற்றுலாத் தலங்கள் 
 குற்றாலம் குற்றாலநாதர் கோயில் 
 குற்றால அருவிகள்
  ஆரியங்காவு, கேரளம்

வெளி இணைப்பு 
 விக்கிமேப்பியாவில் அமைவிடம்

ஆதாரங்கள்

தென்காசி மாவட்டத்திலுள்ள கிராமங்கள்